Foto: Shutterstock Belgiyaning Knesselar shahridagi auksionda Armando laqabli pochta kabutari rekord narx – 1,25 mln yevroga sotildi. Bu haqda RTBF telekanali xabar berdi. Qushni xitoylik sotib olgan. Shunisi ma’lumki, xitoyliklar aynan Belgiya kabutarlarini yuqori baholaydilar. 5 yoshli Armando kabutar poygalari tarixidagi eng yaxshilaridan biri hisoblanib, g‘alabalari uchun ko‘plab mukofotlar bilan taqdirlangan. Ta’kidlanishicha, endi kabutarning asosiy vazifasi poygalarda ishtirok etish emas, balki yangi “chempion” nasl qoldirish bo‘ladi.